title: Σύγχρονες μέθοδοι και εργαλεία διοίκησης συντήρησης. Εφαρμογές στην ελληνική βιομηχανία
title: Current trends and prospects for methods and tools in maintenance management systems. Implementation in the greek Industry
titleType: AlternativeTitle
Creators: name: Νικολάου, Ιωάννης
Publisher: name: Πανεπιστήμιο Δυτικής Αττικής
Year: 2021
Subjects: CMMS
Συντήρηση
Συστήματα διαχείρισης συντήρησης
Maintenance management systems

description: Η παρούσα διπλωματική εργασία πραγματεύεται τις σύγχρονες μεθόδους και τα σύγχρονα εργαλεία που βρίσκουν εφαρμογή στη Διοίκηση της Συντήρησης, με έμφαση στην εφαρμογή στην ελληνική βιομηχανία, μέσω εξέτασης μίας ενδεικτικής μελέτης περίπτωσης. Τα τμήματα Συντήρησης και η Διοίκηση Συντήρησης είναι παραδοσιακά υποτιμημένα σε διοικητικό, επιχειρηματικό και επιχειρησιακό επίπεδο. Οι κύριοι λόγοι που ωθούν αυτή την υποτίμηση είναι η αντίληψη ότι η συντήρηση είναι ένα αναγκαίο κακό, αλλά και το γεγονός ότι οι περισσότερες βιομηχανίες δεν διέθεταν τα απαραίτητα εργαλεία προκειμένου να υπολογίσουν το κόστος της διακοπής των παραγωγικών του διαδικασιών εξαιτίας βλαβών. Τα τελευταία χρόνια παρατηρείται στροφή από τη φιλοσοφία της επεμβατικής συντήρησης σε αυτή την προληπτικής συντήρησης και, όπως καταδεικνύεται στην παρούσα, στη φιλοσοφία της παραγωγικής συντήρησης. Σημειώνεται στροφή σε ό,τι αφορά στην αντίληψη γύρω από τη συντήρηση και επιχειρείται στροφή προκειμένου η στρατηγική της Διοίκησης της Συντήρησης να ευθυγραμμίζεται με την επιχειρηματική στρατηγική. Οι στόχοι και τα επιχειρησιακά πλάνα της συντήρησης ανασχεδιάζονται προκειμένου να εξυπηρετούνται οι παραγωγικοί στόχοι των βιομηχανιών. Σκοπός της συντήρησης στη σύγχρονη βιομηχανία είναι η βελτίωση της απόδοσης κάθε επιμέρους λειτουργίας, μέσα από την οποία απώτερος σκοπός είναι η βελτίωση της απόδοσης όλης της βιομηχανίας. Σημαντικές προκλήσεις εντοπίζονται στο διοικητικό επίπεδο, αλλά και σε επιχειρησιακό επίπεδο, ειδικά λόγω της εισαγωγής νέας τεχνολογίας στις παραγωγικές λειτουργίες, λόγω της ανάγκης για μετάβαση σε βιώσιμα μοντέλα λειτουργίας και εν γένει λόγω της ανάγκης υποστήριξης και συντήρησης ολοένα πιο πολύπλοκων βιομηχανικών συστημάτων. Σημαντικές τάσεις και νέα εργαλεία τα οποία εντοπίστηκαν στην παρούσα είναι η φιλοσοφία της Λιτής Συντήρησης, στα πλαίσια υιοθέτησης της Λιτής Διοίκησης και της Λιτής Παραγωγής, η μετάβαση από την προληπτική στην παραγωγική συντήρηση μέσα από την υιοθέτηση της Ολικής Παραγωγικής Συντήρησης, ειδικά σε βιομηχανίες όπου εφαρμόζονται μέθοδοι Διοίκησης Ολικής Ποιότητας, αλλά και σημαντικότερα από όλα η εφαρμογή νέων τεχνολογιών στα πλαίσια της Τέταρτης Βιομηχανικής Επανάστασης. Τα εργαλεία αυτά επιτρέπουν τη βελτίωση των επιχειρησιακών σχεδίων για την επιτήρηση της λειτουργίας του παραγωγικού εξοπλισμού, για την μετάβαση σε στρατηγικές προληπτικής συντήρησης, μέσω της έγκαιρης, εκ των προτέρων καταγραφή δεδομένων σχετικά με τη λειτουργική κατάσταση του εξοπλισμού, και μέσω της υποβοήθησης της λήψης απόφασης ειδικά για την επέμβαση σε σημεία στα οποία αναμένεται να εκδηλωθεί βλάβη για την προληπτική της αποτροπή. Η βελτίωση της διαθεσιμότητας, η μείωση του χρόνου διακοπής, η εξοικονόμηση πόρων μέσω της μείωσης της επεμβατικής συντήρησης καταγράφονται ως τα σημαντικότερα πλεονεκτήματα εφαρμογής ειδικά μεθόδων έξυπνης συντήρησης.